પાનવડ| છોટાઉદેપુર જિલ્લાના પાનવડ ગામમાં સોમવારના રોજથી સતત વરસાદ વરસી રહ્યો હોય તેમજ નજીકમાં આવેલ મધ્યપ્રદેશમાં વધુ વરસાદ હોવાના કારણે ધામની નદી ઉપરવાસમાંથી આવતી હોય મંગ‌‌ળવારે સવારમાં બે કાંઠે વહી રહી હતી. આ વખતે ચોમાસામાં ઘણા વર્ષો બાદ ધામની નદી બીજીવાર બે કાંઠે આવી હોય પીવાના પાણી માટેનાં બોરનાં સ્તર ઉપર આવી જશે. જેનાથી પાણીની સમસ્યા દૂર થવાની શક્યતા વધી હોવાનું ગ્રામજનો જણાવી રહ્યાં છે.